**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

22. september 2023

**Návrh**

**Všeobecne záväzného nariadenia Bratislavského samosprávneho kraja č. .../2023 o zriadení Spojenej školy so sídlom Myslenická 1, Pezinok, s organizačnými zložkami Obchodná akadémia a Stredná odborná škola podnikania a služieb a súčasťami Školská jedáleň a Školský internát**

Materiál predkladá: Materiál obsahuje:

Mgr. Juraj Droba, MBA, MA 1. Návrh uznesenia

predseda 2. Dôvodovú správu

Bratislavského samosprávneho kraja 3. Návrh VZN BSK č..../2023

4. Stanoviská komisií

Zodpovední:

Ing. Patrícia Mešťan, MA

riaditeľka

Úradu Bratislavského samosprávneho kraja

Mgr. Jana Zápalová

riaditeľka Odboru školstva, mládeže a športu

Úradu Bratislavského samosprávneho kraja

Spracovatelia:

Ing. Katarína Gogová

vedúca oddelenia školstva

Mgr. Tibor Varga

referent oddelenia školstva

Bratislava

september 2023

N á v r h u z n e s e n i a

**UZNESENIE č. ......./2023**

zo dňa 22.09.2023

Zastupiteľstvo Bratislavského samosprávneho kraja po prerokovaní materiálu

**schvaľuje**

Všeobecne záväzné nariadenie Bratislavského samosprávneho kraja č. .../2023, ktorým sa zriaďuje Spojená škola so sídlom Myslenická 1, Pezinok, s organizačnými zložkami Obchodná akadémia a Stredná odborná škola podnikania a služieb a so súčasťami Školská jedáleň a Školský internát

Termín: 01. 09. 2024

**D ô v o d o v á s p r á v a**

**Návrh Všeobecne záväzného nariadenia Bratislavského samosprávneho kraja č...../2023, ktorým sa zriaďuje Spojená škola so sídlom Myslenická 1, Pezinok, s organizačnými zložkami Obchodná akadémia a Stredná odborná škola podnikania a služieb a súčasťami Školská jedáleň a Školský internát**

Návrh všeobecne záväzného nariadenia (ďalej len VZN) sa predkladá v zmysle § 9 ods. 1 písm. a) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, v zmysle ktorého samosprávny kraj zriaďuje všeobecne záväzným nariadením a zrušuje podľa siete stredné školy.

Bratislavský samosprávny kraj na základe rozhodnutia Ministerstva školstva, vedy, výskumu a športu Slovenskej republiky č. 2023/8545:2-C2902 zo dňa 24.05.2023 zriaďuje od 1. septembra 2024 v súlade s § 20 ods. 1 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov Spojenú školu, Myslenická 1, Pezinok s organizačnými zložkami:

- Obchodná akadémia, Myslenická 1, Pezinok,

- Stredná odborná škola podnikania a služieb, Myslenická 1, Pezinok

a súčasťami

- Školská jedáleň, Komenského 27, Pezinok,

- Školský internát, Komenského 27, Pezinok.

Predmetom činnosti je výchovno-vzdelávacia činnosť a vyučovací jazyk slovenský.

Zastupiteľstvo Bratislavského samosprávneho kraja schválilo Uznesením Zastupiteľstva Bratislavského samosprávneho kraja č. 33/2023 zo dňa 31. 03. 2023 Návrh na vyradenie SOŠ podnikania a služieb, Myslenická 1, Pezinok a Obchodnej akadémie, Myslenická 1, Pezinok, zo siete škôl a školských zariadení a ich zrušenie a zaradenie Spojenej školy, Myslenická 1, Pezinok, do siete škôl a školských zariadení Slovenskej republiky k 01. 09. 2024.

Návrh na zriadenie Spojenej školy bol prerokovaný a odporučený na zaradenie do siete škôl a školských zariadení hlasovaním v Územnej školskej rade Bratislavského samosprávneho kraja a hlasovaním v Krajskej rade pre odborné vzdelávanie a prípravu v Bratislavskom samosprávnom kraji.

Ministerstvo školstva, vedy, výskumu a športu Slovenskej republiky vydalo rozhodnutie č. 2023/8544:2-C2902 zo dňa 24. 05. 2023, ktorým vyraďuje Obchodnú akadémiu so sídlom Myslenická 1, Pezinok a rozhodnutie č. 2023/8541:2-C2902 zo dňa 24. 05. 2023, ktorým vyraďuje Strednú odbornú školu podnikania a služieb, Myslenická 1, Pezinok s jej súčasťami Školská jedáleň, Komenského 27, Pezinok, a Školský internát, Komenského 27, Pezinok zo siete škôl a školských zariadení a rozhodnutie č. 2023/8545:2-C2902 zo dňa 24. 05. 2023, ktorým zaraďuje Spojenú školu so sídlom Myslenická 1, Pezinok, s organizačnými zložkami Obchodná akadémia a Stredná odborná škola podnikania a služieb a súčasťami Školská jedáleň a Školský internát do siete škôl a školských zariadení Slovenskej republiky.

**Deň začatia pripomienkovania: 06. 09. 2023**

**Dňom zverejnia návrhu začína plynúť lehota, počas ktorej môžu fyzické osoby a právnické osoby zaslať pripomienky k návrhu e-mailom na**[tibor.varga@region-bsk.sk](mailto:eva.matejovicova@region-bsk.sk), podatelna@region-bsk.sk

**v termíne do 8,00 hod. dňa 18. 09. 2023**

**Zastupiteľstvo Bratislavského samosprávneho kraja**



**Všeobecne záväzné nariadenie**

**Bratislavského samosprávneho kraja**

**č. .... /2023**

zo dňa 22. 09. 2023

**ktorým sa zriaďuje Spojená škola so sídlom Myslenická 1, Pezinok s organizačnými zložkami Obchodná akadémia a Stredná odborná škola podnikania a služieb a súčasťami Školská jedáleň a Školský internát**

**Bratislava**

**september 2023**

Všeobecne záväzné nariadenie

Bratislavského samosprávneho kraja

č. ... /2023

zo dňa 22. 09. 2023

**ktorým sa zriaďuje Spojená škola so sídlom Myslenická 1, 902 01 Pezinok s organizačnými zložkami Obchodná akadémia a Stredná odborná škola podnikania a služieb a súčasťami Školská jedáleň a Školský internát**

Bratislavský samosprávny kraj (ďalej len „samosprávny kraj“) v súlade s § 8 ods.1 a § 11 ods. 2 písm. a) zákona NR SR č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov v spojení s § 9 ods. 1 písm. a) a § 20 ods. 1 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov vydáva toto všeobecne záväzné nariadenie (ďalej len „nariadenie“).

**§ 1**

1. Bratislavský samosprávny kraj týmto všeobecne záväzným nariadením zriaďuje ku dňu 01. 09. 2024 Spojenú školu so sídlom Myslenická 1, 902 01 Pezinok, IČO: ......... s organizačnými zložkami Obchodná akadémia a Stredná odborná škola podnikania a služieb a súčasťami Školská jedáleň a Školský internát v zmysle Rozhodnutia Ministerstva školstva, vedy, výskumu a športu Slovenskej republiky č. 2023/8545:2-C2902 zo dňa 24. 05. 2023 ako svoju rozpočtovú organizáciu na dobu neurčitú.
2. Štatutárnym orgánom školy je riaditeľ.
3. Predmetom činnosti je výchovno-vzdelávacia činnosť a vyučovací jazyk slovenský.
4. V súlade s týmto VZN vydá zriaďovateľ škole zriaďovaciu listinu s náležitosťami podľa osobitných predpisov. Vecné a finančné vymedzenie majetku, ktorý škola spravuje je uvedené v Protokole o zverení majetku, ktoré je prílohou zriaďovacej listiny.

**§ 2**

**Platnosť a účinnosť**

1. Všeobecne záväzné nariadenie Bratislavského samosprávneho kraja č. .../2023 bolo v súlade s § 11 ods. 2 písm. a) zákona NR SR č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov schválené Zastupiteľstvom Bratislavského samosprávneho kraja dňa 22. 09. 2023, uznesením č. ...../2023.

2. Toto nariadenie nadobúda platnosť dňom vyhlásenia po jeho schválení Zastupiteľstvom Bratislavského samosprávneho kraja, a to jeho vyvesením na úradnej tabuli Bratislavského samosprávneho kraja, a účinnosť dňom 01. 09. 2024.

V Bratislave, dňa 22. 09. 2023

Mgr. Juraj Droba, MBA, MA

predseda

Bratislavského samosprávneho kraja